
Afirmarea ideii naționale ~ 
— După un an de luptă — 


Acum un an, tocmai pe această vreme, reluând firul unei con- 
tinuități din trecut am făcut să apară din nou „Jara Noastră“ revista 
care odinioară în Sibiul regimului unguresc reprezenta un glas de con- 
ştiinţă naţională. 

Timpurile şi împrejurările se schimbă, credințele rămân în picioare. 

Aceeași concepție de demult care ne încălzise sufletele subt stă- 


-nânirea duşmană ne-a pornit iarăș la drum. ldeia națională cu toate 


îndrumările ei programatice ne-a călăuzit şi atunci și acum. Cei câţiva 
ani dela război încoace ne-au arătat' prin “prisma constatărilor zilnice 
că aici la noi opera închegării interioare e migăloasă şi că numai sus- 
ținută de spirite perfect conştiente poate fi dusă la îndeplinire. “Tre- 
cutul, ale cărui alcătuiri ostile le-am sfărmat printr'o supremă storțare, 
ne-a lăsat în urmă zestrea lui fatală. Suntem cu bolovani pe piept, 
subt apăsarea lor. respirăm greu și navem mişcarea slobodă. In con- 
topirea noastră nivelarea e anevoioasă, fiindcă pe ruinele geografiei 
desfiinţate supraviețuiesc încă resturile” celor patru organizaţii de 'stat, 
se menţin legi şi tradiţii, tresar îndemnuri și instincte, dar mai ales 
stăruie încă impulsurile” deosebite ale celor patru cultări care și-au dat 
întâlnire pe solul românesc devenit din nou o unitate politică. O luptă 
surdă se duce aici, lupta cu morții cari se resimt la toate răspântiile. 
Și sunt mult mâi greu de învins. Subt hărțuiala lor numai orientarea 
sigură a unui crez limpede poate deschide 'drumuri'.. 

Anul trecut. în preajma încoronării prin care se .consacra idealul 
împlinit, în clipele resumative când simțeam mai intens ca oricând 
planând de-asupra noastră destinele istoriei, am privit împrejur şi- am 
înțeles mai bine ca de alte ori că după biruința armelor la noi. tri= 


. umful definitiv al ideii. na venit încă. "Ori cât am avea la temelie sim- 

ământul înrudirii organice a maselor, cu-o tlasă conducătoare lipsită 
de disciplina sufletească a societăților constituite, suferind de toate 
stizmatele improvizaţilor, ne-am dat seama că vom îndura multe ne- 
ajunsuri încă, dacă nu va interveni o muncă chinuitoare de apostolat 
care sarate linia dreaptă. a a oa l 

Această justificare ne-a pus. condeiul în: mână, ne-a înarmat cu 


„îndrăzneală pe-un mănunchiu de oameni şi ne-a hotărât să ieşim la 


N 


, 


lârgul cu credinţele noastre. l 
Pentru păstrarea neștirbită a- unității- politice realizarea desăvâr- 
șitei uniri sufletești a fost ținta noastră, Trebuia deci să afirmăm ideia 
națională în toată amploarea ei, s'o scoatem din făgaşul îngust al par- 
ticularismelor locale, să smulgem din suflete piroanele graniţelor de 
veacuri și să trezim în conştiinţa publică ritmul unei simţiri unitare. 
Acest program cu toate ramificările lui a fost urmărit în paginile re- 
vistei ca şi în toate” acţiunile noastre. - l | 
Dela început deci a combătut regionalismul ca doctrină politică 
aici în Ardeal şi înlăturând la tot pasul rătăcirile pe care le lăsase în 
urmă influența culturală străină am cerut adaptarea la tradiţiile noastre 
seculare. A fost o muncă relativ ușoară opera de lămurire ce ne-am ` 
impus, fiindcă în vârtejul marilor frământări din trecut ni se întipărise 


în minte țelul la care tindem și toate popasurile de căpetenie din drumul 


nostru. Greu era însă a înfrunta toate impulsurile potrivnice. răscolite 
de-o iniţiativă îndrăzneață pe deasupra inerției învechite şi-a micilor 
interese care se pun deacurmezişul ideilor generale. Dacă nu ne-a slăbit 
încrederea valul de duşmănii acerbe ce-am stârnit din primele clipe 
în anumite părţi, e că descindeam pe arenă cu oarecari deprinderi din .. 
luptele noastre de ieri puse în slujba adevărului şi mai ales cunoşteam 
cu deamănuntul terenul dimprejurul nostru.. La aceste se adăuga, ca 
avantaj pentru noi, şi faptul că nu ne atârnă de picioare nici-o ghiulea 
morală ale cărei impedimente să ne îngreuneze mersul. 

<” Cu aceste arme, ascuţite dar nu otrăvite, am dus la „Jara Noa- . 
stă“. o luptă. de-un an cu conducerea partidului care din istoria de 
ieri .a Ardealului și-a prelungit epitetul de „naţional“. Pe două mii de 
pagini de tipar aproape am ținut înefața adversarilor noştri o oglindă 
neîndurată în care se reflectau toate greșelile lor. Cetitorii noștri de azi 
şi poate analiştii de mâine ne vor judeca întrucât această cheltuială 
de energie a fost utilă pentru evoluția politică a ţării şi întrucât în 
afirmarea unor principii nu me-am depășit intenția constantă de-a 
păstra liniştea şi zâmbetul ori de câte ori ni sa răspuns cu in- 
toleranță pătimașe. Noi pentru moment suntem mulţumiţi de unele 
obiective ce-am atins cu străduințele de pân'acum. Oricât n'am isbutit 
să înlăturăm numeroasele îndrumări greşite care au sbuciumat ta- 
băra adversă, îndemnurile cele mai vinovate le-am frânt. Regio- 
nalismul a rămas strivit pe câmpul de luptă şi toate fantomele lui 
antipatice s'au răsleţit.  Coheziunea internă a țării a câştigat din 
doborârea unei erezii, iar partidul naţional urmând linia trasă de noi, 
cu toate balansările lui care m'au realizat beneficii pe seama Ardea- 
lului, fără mult noroc în căutarea unei tovărășii și suferind de eclipse 


I 

cronice ale judecății, se opintește să spargă coaja obscurantismului 
provincial şi să se. ataşeze la Curentele de gândire care agită sufletul 
românesc de astăzi, E o mângăiere: şi o.satisfâcție a noastră că am 
contribuit: la procesul de normalizare a raporturilor vieţii de stat în 
perioada fragilă de primă consolidare și ori-cât de hotărâți de-a duce 
înainte o implăcabilă răsboire de idei, în aceste clipe care ne înve- 
derează rezultatele dobândite, nu ne ascundem blândeţa și trecătoarea 
indulgență... a 

Dar alvia preocupărilor noastre a fost mai largă. 

Crezul ideii nafionale l-am răspândit pe-o suprafață mai vastă, 
căutând să-l înstăpânim în toate fibrele de simțire ale unei societăți 
în care răsboiul a lăsat urme de oboseală morală și căreia noua con- 
figurație a ţării i-a pricinuit slăbiciuni inerente începutului. Am tras 
deci; consecințele logice ale acestui program iniţial şi le-am afirmat 
pe toată linia ca un lux de sinceritate care de obicei nu e apanajul 
politicianismului tradiţional copleșit de prudenţă. In manifestările cu- 
_rente ale vieții publice am rostit cuvinte răspicate, am asvârlit cu 
blocuri de credință în toate colțurile şi-am tras de păr păcatul ori 
unde sa ivit el, păstrându-ne pentru aceste îndeletniciri un vechiu 
avânt impetuos, aproape tineresc. Firește, ne-am lovit adese de rău- -- 
tatea înăcrită a celor atingi de săgețile noastre. Nu ne-au durut ata- 
curile lor, fie că veneau dela profitorii meschini îmbrăcaţi în toga 
pompoasă de oameni politici, fie că răscoleau ostilitatea celor străini 
nedeprinși cu noua ordine de stat, sau puneau în văzul tuturora ten- 
dințele subversive ale unor elemente parazitare pripășite pe pămân- 
tul nostru. l l 

Ideia națională, revenirea la un catechism moral care să codifice 
necesitățile specifice ale neamului, și-a făcut drum. 

O atmosferă proaspătă și înviorată ne înconjură astăzi. Până, jos 
în straturile adânci ale poporului nostru se mișcă rezervele anonime 
şi o sevă reconfortantă agită mulțimea. E o mare revărsare de energii 
„Care se pregăteşte în umbră și care va scoate la suprafaţă în fluctuația 
continuă a forțelor unui neam lozince noi și oameni noi. Sar părea 
că mai mult ca oricând românismul elaborează pe solul lui fermentele 
marilor mişcări continentale, că această vie sbuciumare de atelier a 
început și că din primenirea care e pe drum lumea noastră se va în- 
chega mai sănătoasă şi måi purificată. 

oh această fierbere, “noi o seamă de suflete smulse dim vaierul 
celor mulți, ne vom risipi înainte urmând o veche predestinare, pre- 
gătiți şi pentru luptă și pentru jertfă, perfect mulțumiți că petecul no- 
stru de viaţă ni s'a hărăzit întro vreme de rodnice prefaceri când din 
truda creatoare a umanițății ni se pot desvăli cele rnai multe taine... 


OCTAVIAN GOGA 

De vorbă cu mine 


N'am scris demult, și nu știu de fac bine 
Că stau de vorbă, suflete, cu tine, 
Când boala sapă 'n trupu-mi și dărâmă 
Un bloc solid fărâmă cu fărâmă... 

Din ochii-mi simt lumina cum dispare, 

lar pasul mi-e nesigur pe cărare, 

Poveri de plumb pe umerii mei cresc, — : - 
Şi prea de timpuriu. îmbătrânesc!,.. 


Mi-aduc aminte... Pe o culme'nalţă, 
Demult, am stat de vorbă laolaltă, 

Și măsurând cu ochii nesfârșirea 

Din soare viu ni-am adăpat privirea... 
Pădurile de brad foșneau în vale, 

lar în văzduh, un vultur, în spirale, 
„Urca mereu mai sus... Avea vr'un ţel? 
` Eu nu ştiam, — dar am pornit cu el... 


` 


Atâta știu, că ne simțeam stăpâni. 

La fel cu Prometheu, purtam în mâni, 

in ochi, în gând o flacără aprinsă; 

Mânaţi de o dorinţă neînvinsă, 

Setoși de cuceriri, de-asupra humii, 
Simţeam în mâna noastră sceptrul lumii... 


. 

Cât a trecut de-atunci? Un an, ori zece? | i 
Poate mai muh... In jur e toamnă rece, 

Și cerul sur s'a prăbușit pe dealuri... 

in cripta vremii moarte idealurig 

Se odihnesc în liniște deplină... 


Zadarnic caut raza de lumină, 

Căci ploaia cade peste mine'ntr'una; 
Noian de frunze scutură furtuna, 

Copacii negri 'n juru-mi, triști strigoi, 
Șoptesc: — „Săracul, calcă prin noroi!“... 


VASILE AL-GEORGE 

Cele două corăbii...”) 


„In vremea aceea sta Isus lângă lacul 


Genezaretului și a văzut două corăbii stând 
3 lângă lac; eară pescarii eşind dintr'insele 
spălau mrejile. Și intrând într'o corabie, 


care era alui Simon l-a rugat pe dânsul . 


să o depărteze puțintel dela uscat. Și şe- 
zând învăţa pe noroade din corabie“... 
Luca, ¢. 5, 1—3. 


Pe țărmul Genezaretului erau două corăbii. In dimineaţa zilei, în 
razele cele dintâiu ale soarelui ce se înălța dela orizont, bieţii coră- 
bieri trudiţi. stăteau la. mal şi-şi” curățeau mrejile lor. Toată noaptea 
Sau trudit cu ele, toată noaptea au vâslit pe valurile lacului arun- 
cându-le când în dreapta, când în stânga, şi nimica mau prins în ro- 


ciurile lor, decât poate gozuri, cari le încurcau mrejile. Somnoroși și 


obosiţi acum căutau să şi-le curețe, bieţii pescari fără noroc. 
Dar iată că marele proroc Mesia, se apropie de: ei, urmat de 
mulțime de oameni, ce-l însoțesc; se urcă întruna din cele două co- 


Tăbii, şi după-ce o îndrepră niţel mai departe de ţărmur, începe a 


le cuvânta... p cas : 
Era corabia lui Simon, fiul lui lona. In corabia lui sa suit Isus; 
„ din corabia lui şi-a făcut acesta catedră plutitoare, de pe care propo- 
văduieşte poporului ascultător cuvântul nou al mântuirei, noua vestire 
a împărăției lui Dumnezeu. 
lată cea dintâiu catedrală a lui- Christos! Cum strălucește ea în 
bătaia soarelui de dimineaţă. Razele dalbe se restrâng în oglinda apei 
care abia se încreţeşte din când în când undulând ritmic, în cercuri 


tot mai largi, după-cum se mişcă corabia sub pasul lin al dumne- ; 


zeescului propovăduitor. l 

Poporul aşezat pe mal, pe înălțimea treptată a țărmurului, ascultă 
pierdut în acest amfiteatru înverzit al firei. Ascultă mângăiat şi fericit, 
simțind toată dulceața unei: solii nouă, tot farmecul cuvântului lui 
Dumnezeu coborât din cer și întrupat pe pământ. 


Cuvânt rostit în biserica. unită din Cluj în ziua de 7 Octomvrie 1923. 

“După ce li-a săturat sufletele bunul Invăţător se gândeşte şi la 
lipsele hranei trupeșşti, și încheind cuvântarea, poruncește lui Simon 
să-și mâne corabia mai spre largul lacului. Când ajunge adânc în lac - 
îi zice lui Simon să-şi arunce mrejile ca să prindă pește, să dee po- 
porului ascultător al cuvântării și ceva de mâncare. 

Simon se uită amărât la dumnezeescul Învățător și nu-și poate 
ascunde amarul. său, zicând: 
„Doamne, toată noaptea ne-am trudit peste apele acestea cu mre- 
jile noastre, şi chiar nimic nu am prins... Dar, la ‘cuvântul tău, vom 
încerca de nou.. 

Și şi-au deşirat mrejile. curăţite acum, şi întinzându-și braţele 

-AP toți tovarășii pescari le aruncă cu largi încordări pe departe, apoi le 
ridică încet. Și atâta mulțime de peşte s'a prins,. cât nu-și puteau ri- 
dica mrejile, și cum îl descărcară la picioarele marelui Poruncitor al 
corăbiei, iacă se umplu corabia de sta să se scufunde de greutate, şi 
încă tot mai era mult, foarte mult în cuprinsul mrejilor. 


Atunci încep a face semne și a striga tovarășilor pescari de pe 
= cealaltă corabie să le vină îatru ajutor. .. Aceia vin cu de grabă, ridică 

şi ei cât pot şi-și încarcă corabia așa de mult, încât stăteau amândouă 
gata să se cufunde sub greutatea vânatului ce au încărcat. | 

' Aşa ne spune sfânta Evangelie de azi, şi întotdeauna până acum 
în oglinda acestei Evangelii noi vedeam numai bogăţia pescuitului şi 
măreţia minunei făcute de Mântuitorul Isus prin Simon- -Petru, , aposto- 
iul și căpetenia apostolilor de mai târziu. 

Astăzi însă, iubiţilor mei creștini, în cele două corăbii încărcate 
noi nu privim numai roadele unei minuni alui Christos, ci trebue să 
privim şi un simbol foarte mult grăitor. 


In această sfântă. Duminecă când se serbează sfinţirea pietrei 
fundamentale a catedralei fraţilor noştri ortodoxi. din Ciuj, noi privim 
în cele două corăbii de pe lacul Genezaretului însăşi. icoana» celor 

două biserici de pe lacul vieţii neamului nostru întregit. 


Două corăbii erau la malul lacului, când Isus sa apropiat de 
pescarii, dintre cari şi-a ales apostolii săi, chiar pe şeful apostolilor 
săi iubiţi. Isus sa urcat pe una dintre ele: pe corabia lui Simon fiul lui 
iona, din care mai apoi a făcut pe Petru, — piatra pe care a zidit 
tare 'biserica. sa, ca nici porţile iadului să nu o biruiască pe ea. De 
pe corabia aceasta a predicat. Pe corabia lui Simon-Petru. şi-a așezat 
catedra sa de propovăduire. Din ea şi-a făcut altarul puterii “sale dum- 
nezeeşti, de minune făcătoare; în ea și-a alcătuit catedrala sa profetică. 

A Dar nu a disprețuit nici cealaltă corabie. Când mulțimea peş-. 
"tilor ma mai încăput în cuprinsul corabiei lui Simon, desigur cu în- 
voirea dacă nu tu porunca lui, au chemat și cealaltă corabie, cu tofi 
pescarii de pe ea, ca să ajute, la vânat, ca nu cumva să se scufunde 
sub greutatea poverii darului lui Dumnezeu. 


Şi au venit, cu drag și de grabă, cei din. a di corabie. Au 
alergat lunecând pe valurile lacului, şi au dat mână de ajutor, ca să 
culeagă toată roada și să se dee astfel cât mai. bogată hrană- popoa- 

relor ascultătoare, care priveau cu uimire și cu nădejde Ja fapta In- 
văţătorului pescarilor... 


Şi pe lacul Genezaretului nostru sunt două corăbii; două corăbii - 


de pescari. Amândouă s'au trudit toată noaptea și nimica, mai nimica: 
nu au prins. Acum însă a trecut noaptea, lunga şi grozava “noapte a 
robiei, în care pescarii s'au zolit şi s'au trudit, luptând cu valurile fără 
să poată prinde vânat pentru poporul ce-i adăsta flămând pe țărmul 
acestui Genezaret fără mântuire. 

Soarele a răsărit. Robia trudei zadarnice s'a sfârşit. A sosit Mân- 
tuitorul şi darul Domnului se revarsă bogat pentru toți cei ce muncesc 
cu credință şi că nădejde iubitoare.. 


In această zi de mare serbătoare, de aici, din sfânta și umilită , 


biserica .aceasta, în fața lui Dzeu și al sfânt altarului Lui, noi românii 
gr. catolici din Cluj privim cu iubire la frații noștri, cari au ajuns să 
puie temelie catedralei lor în cea mai. frumoasă “piaţă a acestui Cluj, 
şi cu bucurie luăm parte la bucuria lor, care este bucuria tuturor ro- 
mânilor, 

Acum truda zădarnică a unei nopți fără orizont şi fără orientare 
„sa sfârșit. Mântuitoarea lumină a soarelui libertăţii, care ca şi lumina 
Christos luminează tuturor, — ne-a răsărit şi nouă tuturor. Intreg 


-y 


Genezaretul nostru sa luminat în lung şi lat, şi bogăția vânatului în- © 


carcă mrejile pescarilor noștri. 
Domnul este cu noi, deși nu suntem vrednici, păcătoşii de noi. 
Dar este cu noi şi ne-a dovedit «u prisosință că vrea să fie cu noi. 


„Pe tăria noastră întemeiază un viitor frumos al împărăției sale pe pă- | 


mânt. Printre noi caută noi Petre, ca să se zidească pe ei biserica sa, 
caută noi pescari, pe cari să-i facă vânători de oameni. 

Simţim mâna Domnului şi ne. închinăm semnelor milostivirei sale 
copleşitoare.. 

Credem și sperăm, că și piatra de temelie ce se va aşeza azi, 
va fi aleasă, ca şi cum Christos a ales pe Simon fiul lui lona, ca să 
fie piatră de temelie. Credem și nădăjduim că ea se va învălui cu ci- 
mentul dragostei lui Dumnezeu — care este temelia a: toată creştină- 
tatea — și care limpezește și purifică dragostea frățească şi dragostea 
de neam, ca să fie curată şi neprihănită de nici un șovinism — care 
nu este creștinesc — și astfel va fi dragoste curată, care lucrează pentru 
buna înțelegere şi unirea tuturor. 


Credem și nădăjduim, că piatra de temelie, ce se așează azi la - 


fundamentul catedralei din Cluj, va fi acea piatră minunată, pe care 


nu au socatit-o ziditorii — ci a socotit-o Dumnezeu ziditorul a toate. 


şi care este piatra unirei celei mântuitoare, a unirei celei înălțătoare, 
“a unirei celei întăritoare, şi care va fi, deci, minunată în ochii noştri, 
ca şi minunea ce a împrejmuit corabia-catedră alui Christos plutind pe 
lacul: Genezaretului. 


De aceea mai credem şi mai nădăjduim, că acum, când vânatul 


cel mai bogat se îmbie să fie scos din adâncimea mărei, fiecare din 


corăbiile noastre va chema pe cealaltă să-i ajute, căci una singură vai, - 


se cufundă - în Maniac mării. sub greutatea povarei și amandoua mână 

în mână, braț la braţ, sub cuvântul cârmuitor al aceluiaș sfânt Coră- 
bier, vor ridica mulțimea peștilor din adâncul valurilor, astfel şi numai 
astiel poporul nostru — bietul popor, care mai stoarce şi azi cum a 
stors mila lui Christos — căci, vai, mai este și azi rătăcind Ca o turmă 
„fără de păstor — astfel zic poporul, care ădastă cu privirile încordate, 
pe țărmur va: vedea frățeasca conlucrare a pescarilor-corăbieri și va 
să ajungă a îi hrănit, și trupește, și sufletește, și cu hrana trupului, 
şi cu cuvântul Domnului. 

Cu aceste simțăminte şi cu aceste credinţe şi nădejdi, privim noi 
la serbarea fraţilor noştri şi cu aceasta inimă ne înălțăm ruga către 
Dumnezeu, supremul nostru Păstor, care ne-a învăţat să ne iubim unii 
pe alții, ca să ne cunoască de pe asta că suntem învățăceii lui, ne 
„ înălțăm ruga, ce ne-au învăţat cei dintâi sfinţi Părinţii noştri ai tuturor, 
să ne rugăm când zicem în fiecare sfântă liturgie, strigând pentru bu- 
năstarea sfintelor lui Dumnezeu biserici şi pentru unirea tuturor, Dom- 
nului să ne rugăm! Amin. : j ; 

` - Dr. ELIE DĂIANU 
i protopopul Clujului 

Cismarul din carte și cel din colț 


Anul acesta, — povesteşte prietenul meu Bumbuleţ, Nae — având E 


în vedere scumpetea extraordinară inerentă stărilor excepţionale prin 
cari trecem, am hotărât de acord cu consoarta, ca darurile obișnuite 


de sărbători pentru numeroase noastră progenitură să se rezume într'o ~“. 


“frumoasă istorioară de Crăciun, pe care nevasta s'o dibuiască de un- 
deva de prin vrun calendar mai vechiu, iar eu s'o studiez, pentru ca 
so am gata în minte la momentul oportun. Nici nu-și poate închipui 
cineva un cadou mai practic. Cu celel'alte, trebue să cauţi să înighe- 
bezi de fiecare cap măcar câte unul, și tot altul, pe când așa cu unul 
singur îi mulţumesc pe toţi împreună și pe fiecare în parte; ceeace e 
mai important apoi: nu mă dă de cheltuială. 

Deci, ca să n'o mai lungesc, iată-i pe toţi în jurul mesei, numai 


ochi şi urechi, şi iată povestea pe care, dregându-mi glasul, o învâr- - 


tesc cam așa: 
— A fost odată, într'un oraş mare undeva, un biet cismar care 


cu nici un preț nu se putea ferici cu meseria lui. Nu fiindcă oamenii 
sár fi înțeles ca să nu mai umble încălțaţi, sau fiindcă meşterul mar 
fi durat lucru bun şi trainic, ori fiindcă Par fi tras pe sfoară mușteriii 
pentru cari lucra pe datorie, — dar fiindcă bunul Dumnezeu aşa a 
vrut, ca să=l dăruiască cu o droaie de copii; în fiecare an îi sosea 
câte unul, şi când a fost la al nouălea, așa a vrut Dumnezeu ca să-l 


încerce, și a chemat la dânsul pe mama copiilor. lată-l pe meșterul: 


singur pe lume, cu nouă copii mărunței în cârcă. Asta nu. e lucru de 
glumă, dragii mei. Acuma voi știți ce greu se cresc copiii, mai ales 
când sunt mărunţei. Nouă perechi de ghete dintr'odată, nouă coltuce 
de pâine la fiecare masă, nouă căpătâie în fiecare seară, spălat, cârpit, 


și mai câte! Bietul meşter da pe brânci, dar nu se plângea. Lucra - 


noaptea, după ce-și culca prăsila, şi da slavă Domnului că cu toții 
erau sănătoși, sdraveni, înzestrați cu mădulare întregi şi cu o poftă 
de mâncare de-ți era mai mare dragul. 


Intro seară de Crăciun, meşterul se întoarse acasă târziu, după 
multă alergătură ca să ducă lucrul făcut pe la mușterii și să strângă . 


ceva părăluţe. Trecând pe străzi, a văzut pe la ferestrele prăvăliilor 


Pe 


tot felul de jucării, zaharicale, podoabe de pom de Crăcium. Dar nu-i . - 


ajungeau paralele să ia pentru fiecare copil câte ceva. Să ia numai . 


pentru unii și pentru alții nu? Cu asta numai i-ar fi învrăjbit, şi nu 


era bine. Nu; o să le facă el alt dar de Crăcium, şi bun, şi frumos, >} 

care nici nu se.sparge, nici nu se toceşte, de care cu toții se pot 
bucura şi pe care nici unul nu poate să i-l ia celuilalt. - 

— Ei copii, zise, — unul, doi, trei, patru... aicea sunteţi cu toţii? 
Șţiţi voi că astăzi e ajunul Crăciunului? Asta e o mare sărbătoare 
dată dela Dumnezeu. In astă seară nu lucrăm nimic, ci o să ne bu- 
Curăm cu toţii . . 
l Copiii s'au bucurat că în seara aceea trebuiau să se bucure și 
aproape să răstoarne casa cu sburdăiniciile lor. 


— Ho, staţi, nu așa, — zise meșterul; — veniți încoace să vă- 
învăţ un cântec frumos. pe care îl ştiu eu. Foarte trumos cântec 
știu; Pam păstrat pe astă seară, ca dar de Crăciun pentru voi. 

Mărunțeii se agățară cu mare gălăgie de braţele, de gâtul, de 
picioarele tatălui lor, ca să le spună cântecul. - 

— Incet măi! dacă vreţi să vi-l spun, trebue să vă purtaţi b ine. 
Și mai întâi să vă așezați frumos în rând, aşa. Cel mai mare înainte, 
ceilalti după mărime. 

-i aşeză așa, cum stau alăturea îluerele unui naiu. 

— Şi acuma tăcere! Eu am să cânt întâi, pe urmă voi după mine 

Apoi își scoase șorțul verde și şapca din cap, şi cu mare evlavie 
începu să cânte: „La nașterea lui Cristos : 

Băeţii și fetifele mai măricele învățară "cântecul numai decât; cu 
cei mai mititei a fost mai multă tevatură, până lau învăţat și ei. Apoi 
cu mare bucurie îl cântară, şi iar îl cântară, cu toții, cu gesuig lor 
subțirele, — de s'or fi bucurat şi îngerii din cer. 


Ingerii din cer s'or fi bucurat ei, dar nu și oamenii dela etagiul 
de sus. Acolo stătea un boer bogat, neînsurat, singur în nouă odăi; 
întruna sta, în alta mânca, în a treia fuma, în a patra dormea — și 
cine ştie la ce-i mai trebuiau și celelalte cinci? Boerul ăsta bogat stătea 
în seara aceea tocmai în a opta odae şi se gândea: oare de ce nu 
mai au mâncările nici un gust? de ce nu e nimica interesant în gazete? 
de ce nu e destul aer în odăile acestea mari? de ce nu se mai poate 
dormi cum se cade pe saltetele moi?... — când de jos, din subsolul 
cismarului ajunse până la el cântecni de Crăciun, întâi mai încet, 
apoi tot mai sgomotos și repetat. La început nu-i luă seama, îşi zicea 
că o să se isprăvească “odată. Dar nu şi nu. Mereu ăia o luau dela 
început, şi iarăș și iarăș: „La naşterea- lui Cristos...“ 

In sfârşit 'boerul nu mai putu răbda, și se cobori. jos la cismar. 
Meșterul la vederea lui se opri din cântec și se ridică de pe scăune- 
iul lui cu trei. picioare, cu. tot respectul cuvenit unui domn aşa de mare. 

— Dumneata ești meșterul Gavrilă? îl întreabă boerul. 

— Eu, să trăiţi, cucoane, — răspunse cismarul — să vă fac o 
pereche de nete de lac? 

— Nu de aceea am venit. Da mulți copii ai meştere. 

— Mulţe boerule, şi mai măricei, şi mai mărunţei. Multe guri, 
când vine vorba la mâncare. . 

— Multe mai ales, când e vorba de cântare. Ascultă dumneata, 
meștere Gavrilă; eu vreu să te ușurez pe d-ta. Dă-mi mie de suflet 

pe unul din copiii d-tale și eu am să-l cresc, să fac din el domn 
mare, care Să vă poată ajuta pe toţi. 

Meșterul Gavrilă la vorba asta înholbă ochii ca la o minune. 
Unul din copiii lui să -ajungă domn mare! Dar cum de nu? Firește 
că da! Păi ăsta e mare noroc pe capul lui. 

— Bine, alege dar repede d-ta unul, care vrei, să-l iau numai decat, 

Meşterul sapucă să aleagă: 

— Ăsta de ici e Fănică. Pe ăsta nu-l dau. Ăsta învaţă bine Id 
şcoală. Il fac popă. A doua e fată, fată nu-i trebue boerului. Ăsta 
Năică ; ăsta a prins meșteșugul meu şi-mi ajută; nu mă pot lipsi de el. 
Ăsta e Gavrilaş; vezi d-ta, l-a botezat nașu-său ca pe mine; nu-l dau.. 
lencuşor, ăsta e leit mă-sa, când mă uit la el, par'că o văd pe ea; 
eu să-l las de-aicea? Pe urmă vin iar două fete, dar boerului îi tre- 
bee băiat. Apoi e Petrică: ăsta a fost puiul mamii, — o, săraca 
femeie, sar învârti în mormânt, dacă Paş da. Acuma ăştialalţi doi sunt 
încă prea de tot mititei, ce să facă boerul cu dânșii ? 


Şi aşa a ajuns, până la cel din urmă și n'a putut alege nici unul.. . 


I-a luat apoi de jos în sus — dar tot acolo: nu putea da pe nici 
unul, fiindcă ţinea la toţi deopotrivă. 

— Ei, picilor, alegeți- -vă voi singuri, le zise; care vrea să meargá 
cu boerul, să ajungă și el domn mare, cu case, cu slugi şi cu trăsură, 
să iasă de faţă. 

Dar cu toții se traseră îndărătul lui, agățându-se de mâinile, de 
picioarele, de hainele meșterului. La urmă meşterul îi cuprinse pe toţi 
şi începu să plângă de duioșie, iar ei plângeu cu dânsul. 

Văzând aşa boerul, scoase o pungă--din buzunar, și din pungă 
un bilet'de o mie de lei. 

— Uite, meștere, ia dela mine banii ăștia; dar în schimb te rog 
măcar atâta: să nu mai cânţi cu copiii, că-mi face supărare. 

Meşterul Gavrilă dė unde să fi avut, dar nici măcar nu văzuse 
vr'odată în ochii o mie de lei. Luă biletul cu sfială și îl închise în ladă. 

Apoi tăcu şi el și copiii. Nu mai aveau voe să cânte. Boerul se 
întoarse să se plictisească în odăile lui: cele multe. 

Copiii cei mai mari se sguliră posomorâţi sâsâind la cei mai 
mici că nu.mai e voe să cânte: se supără boerul de sus. 

Meşterul se plimba în sus și în jos în tăcere, și când „puiul 
mamii“ îi rugă să-l mai învețe odată cântecul, că-l uitase, îl bruftui 
năcăjit. 

— Nu e voe de cântat! 

Apoi se așează pe scăunel, luă o cismă de cârpit și începu să 
robotească. Deodată numai ce se pomeni că şi el îngână iar printre 
dinţi: „La nașterea lui Cristos...“ 

Mai întâi se lovi peste gură, dar apoi se supâră, dete una cu 
ciocanul pe mescioară, sări în sus, deschise lada şi cu hârtia de o 
mie alergă la boerul de sus. 

— Na-ţi paralele cucoane, ce:să fac eu cu ele? Lasă-mă pe 
mine să cânt, că pentru mine asta face mai mult decât o mie de lei. 

Puse biletul pe masă şi alergă îndărăt la ai lui, li sărută pe 

rând, îi aşează iar unul lângă altul ca îluerele unui naiu, şi cu toţii 
cepură iar din adâncul plămânilor : 
i „La naşterea lui Cristos...“ 
| Şi erau așa de veseli, de parcă a lor şi nu a boerului ar fi fost 
Întreagă acea casă mare. 
lar boerul se crucea și se întreba cum se poate să fie oameni 
icari să se veselească aşa, pe lumea asta mare și plicticoasă. 


| | A 
) 


„Isprăvisem cu povestea, —. urmă prietenul meu Bumbuleț — 
„şi-i aşteptam efectul. Copiii tăceau, se vedea cât îi impresionase po- 
vestea mea duioază şi morală — adică zic a mea, deşi era a Calen- 
darului. Când deodată mezinul meu, Ghiţişor, de abia a Îsi mpi 
ani astă vară, întrerupse tăcerea religioasă. 

ai Tată, zice, — aşa e că povestea asta e din carte? 

— Cum din carte, må? — sar eu de colo, trăsnit de un aseme- 
nea efect. — De ce să fie din carte? 

— Fiindcă nu e adevărată. 

Curioasă logică ! îmi zic eu. E din carte fiindcă nu e adevărată, 
sau nu e adevărată fiindcă e din carte! 

— Dar de unde știi tu, mă, că nu e adevărată? cercetez eu mai 
departe tu o indignare rău stăpânită. 

— Fiindcă eu îl știu pe Gavrilă, cismarul din colț, și nu e aşa, 

— Cum nu e aşa, prâsleo ? ce, ăla mare copii ? 

— Ba are, da- i bate ; are şi ucenici; îi bate și pe ei în fiecare zi de 
două ori: odată dimineața când îi scoală la lucru, şi pe urmă seara 
când se întoarce dela cârciumă. 

— Dar cine ţi-a spus ţie toate astea, mă? 

— Chiar ei mi-au spus, când am fost cu ghetele la reparat: 
Ziua nu-i bate meşterul, fiindcă nu stă la prăvălie. Ziua îi bate calfa. 

— Cum mă? așa toată ziua? | 

— Cum se nimereşte. Ei umblă desculți şi flămânzi, şi mare 
fiecare un căpătâi; dorm “toţi pe un priciu.. 

— Ei comedie! Şi altceva ce mai ştii? 

— Ăsta adevăratul câştigă parale destule; a luat optzeci de lei să pună , 
o pingeà cu talpa dela noi. Și când am adus acasă ghetele, erau cu 
tălpi de mucava ! Nu se duce el cu lucru la mușterii, vin mușteriii cu 
duiumul, şi el îi poartă cu vorba, pe alții și cu înjurătura, cu săptă- 
mânile și cu lunile. Bate zece cuie de lemn cuciocanul — și nici nu 
el, că ucenicii şi calfa — și peste trei zile te duci să-i dai alţi optzeci : 
lei ca să le mai mai bată odată, fiindcă s'au desfăcut.. 

— Bine mă, dar dacă câștigă el. atâtea parale, de ce nu se 
îmbogățește ?..... 

— Păi, fiindcă vezi, cârciumarul de peste drum câştigă și mai multe“. 

Prietenul Bumbuleţ tăcu un moment. Apoi cu melancolie încheiă: 

— Poftim! Ci-că să mai spui poveşti copiilor din ziua de astăzi ! 


ION GORUN 

In capitala Slovaciei: Bratislava 


Dela poalele Tatrei, trenul aleargă în goană nebună de-alungul 


frumosului râu Vag, arătându-se oarecum nemulțumit de încetineala .` 


cu care acesta își rostogolește valurile cristaline. In încetineala aceasta 
a lui, trenul î! traversează vijelios, după aproape fiecare cotitură, ne- 
având vreme să-l aștepte. Eșind la larg o apucă în linie dreaptă, 
oprindu-se abia în dealul viilor, deasupra Bratislavei, ca și izbit de 
un obstacol natural de neînvins, Suntem în gară. 

Privind oraşul de pe această înălțime, tabloul e fermecător. Dintr'o 
singură ochire te convingi de marea lui importanță. Așezat la extrema 
limită a Pustei mici ungare, el este vameșul creiat de natură pentru 
produsele agricole ale acestui bogat ținut. Nici spre nord, nici spre 
„-vest, nu se poate trece cu ocolirea lui. Imprejurarea că este singurul 
` port pe Dunăre al Ceho-Slovaciei, îi dă și o mare importanță comer- 
cială, pe care în trecut nu o avea în asemenea măsură. 

Ca aspect exterior, Bratislava se aseamănă mult cu. Timișoara 
noastră. Impozantele hornuri și numeroasele clădiri industriale, împrej- 
muind în semicerc orașul, ne fac să înțelegem că Bratislava nu a fost 
un vameş primitiv,- care să se mulțumească numai cu simpla zeciuială, 
ci a luat-o și subt formă modernă, pe calea valorificării industriale a 
produselor. 

Ajuns aici, interesul românului nu este cu nimica mai mic față 
de stările din acest oraș, ca bunăoară în Cluj, sau în altă capitală 
din nouile provincii. Comunitatea de sentimente, dar mai ales comu- 
nitatea de interese — eterna legătură trainică din toate veacurile — 
mă îndeamnă să aflu cât mai multe lucruri asupra inventarului ce l-au 
găsit aliaţii noştri aici, din care, fără îndoială, vor rezulta oarecari în- 
vățături utile și pentru noi. In general ştiam încă de acasă, că nu mă 

voi găsi pe un teren cu totul strein. Şi aici, ca și în toate provinciile 
noastre alipite, aceeași concepție și aceiași mână a clădit şi consoli- 
at stâlpii pe cari s'a răzimat robia noastră. politică. Deosebirile există 
umai întru atât, întrucât legea firii și-a cerut respectarea, cu o mai 
ultă sau mai puţină vigoare, de o parte sau de alta. Din acest mo- 
iv, trecutul amănunțit al orașului nu ne prea interesează. Acesta este 
comun cu acela al tuturor. marilor oraşe din fosta Ungarie. Oraş de 
origine germană, a trecut prin aceași metamorfoză ca și Timişoara. 
Cu concursul celebrului „ghetto“ al ei, Bratislava a ajuns să aibă un 
Jaspect maghiar. Ceeace mare comun cu alte orașe, este amintirea isto- 
| rică de a fi fost în decursul veacurilor capitala întregei Ungarii, de 
| unde nemeșii și-au oferit: „vitam et sanguinem pro rege nostro“ — . 
Maria Terezia. Poate. că datorită acestei arhintiri Bratislava a fost, până _ 
la război, oraşul predilect al magnaţilor unguri, la care, probabil, a 
contribuit în mare măsură și apropierea Vienei. Tot aci sa pus pentru 
“întâia oră bază teoriei de „jogâsznemzet“, întrucât Bratislava a avut 
cea mai veche şcoală de drept, înființată de Matei Corvinul, purtând 
numele de „Academia Corvino“. Să 
Dar, ceeace nu i-se poate erta Bratislavei de eri, este că a fost 
cel mai crunt vameş politic dintre toate oraşele fostei Ungarii. Aşezată “ 
în aceleaşi condiții de configuraţie etnică ca şi geografică, ea a înghi- 
țit cu o strașnică lăcomie toată intelectualitatea unei mari părți din 
această provincie. Până la război, nu sa simțit-şi văzut nici cel mai 
mai mic gest, că Bratislava este situată într'o mare de slovaci. Nu s'a 
semnalat nici o acţiune activă, culturală, socială, sau politică a inte- 
lectualităţii slovace din acest oraş. Guvernarea națională de astăzi, cu 
toate neajunsurile ce le întâmpină îndrumarea “unei mase inculte, e 
oarecum mai bucuroasă că nu au frecventat mai multe generații școala 
maghiară. Astfel s'a păstrat măcar fondul naţional primitiv. Aproape 
toți cei care au învățat carte în Slovacia, formează apanajul moral şi 
material, conștient și inconştient, al politicei maghiare. Este adevărat 
că în cea dintâi horă naţională s'au prins cu toții; dar cum s'au prins 
așa s'au și desprins. Intelectualii slovaci, în marea lor majoritate, for- 
mează un trist cortegiu de oameni rătăciți, neţinând nici de slovaci, 
nici de unguri şi cari din propria lor nenorocire culturală își făuresc 
o armă de nedreaptă și nemeritată luptă împotriva cehilor, fraţii şi 
_ desrobitorii lor. Ș 
Nu tot așa de tristă este și situația poporului de rând. Păstrân- 
“du-şi integritatea fondului naţional, chemat la o viaţă liberă naţio- 
nală sa afirmat cu o îndoită vigoare. Alegerile recente, comunale şi 
județene, ne dau cifre destul de elocvente în această privință. Având 
în vedere, că la noi nu s'au făcut încă asemenea experiențe în viața 
politică a comuneior și județelor, vom arăta amănunţit cum sau re- 
partizat voturile în Bratislava la alegerile judeţene ţinute în 28—29 
Septemvrie, pentrucă ele lasă să întrezărim şi eventualele rezultate ale 
unor asemenea alegeri la Oradea Mare, Arad sau Timişoara. Mai ales 
credem că sar putea compara cu aceasta din urmă, având şi ca po- 
pulaţie abia cu ceva mai puţin, circa 90 mii suflete. 


1511 | 
| © BCUCuj 


Sau depus 14 liste, dându- se un număr total de 43,368 vsturi, 
după cum urmează: P 


ł. Partidul național democrat ceho-slovac (dr. anora : 23m 
2. Partidul socialist ceho-slovac (Klofac-Beneș) . „2615 
3. Partidul populist (ludovist) slovac (Hlinka) . .. 327 
4. Partidul social-democrat al muncitorilor .. . . . . . - 302 
5. Partidul funcţionarilor publici şi particulari . . . . . 706 
6. Partidul micilor agricultori maghiari ......... e 
7. Partidul rep. maghiar al micilor agricultori . , 

8. Partidul naţional ceho-slovac ............ 247 
9. Partidul creştin social maghiar-. . ... , . . . . . . 14249) 
10. Partidul comunist ceho-slovac . .. . . . . .. . . 6834 
11. Partidul național ovreiesc . . a 3753 


12. Partidul rep. agrarian și al micilor agricultori, (Svehla) 3047 
13. Partidul clasei mijlocii a comercianților şi industria- 

glor cehoslovaci -so erea doe 290 
14. Partidele germane unite .... i 2546 


Aceste cifre evidențiază două lucruri. Intâi, că față de voturile 
obținute de partidele susținătoare de ştat, de 12409, cele destructive 
au întrunit 30959. Primejdia de ordin politic și social a unor ase- 
menea oraşe este evidentă pentru oricine. Abia în lumina cifrelor în- 
țelegem cu adevărat: profunda semnificație a împărţirii partidelor ceho- 
slovace în susținătoare de stat şi destructive. Concluzia, pentru orice 
bărbat conştient de stat este că o guvernare bună, în noile provincii, 
atât în Ceho-Slovacia ca și la noi, multă vreme nu se va putea spri- 
jini decât pe elementele "rurale, cel puţin până când nu se va atenua 
disproporția dintre elementul național şi cel strein al oraşelor. Acesta 
este un teren, unde guvernarea românească face cele mai regretabile 
“greşeli, ale căror funeste rezultate, desigur nu vor întârzia. 

Tot în lumina cifrelor, mi-se pare că guvernarea ceho-slovacă a 
evitat aceste greșeli. Intrun oraș, unde nici nu se știa dacă mai există 
slovaci, cultivându-i prin o infuziune de elemente sănătoase din afară 
şi întărindu-i prin o dreaptă, ocrotire, în nu mai mult de cinci ani, 
guvernarea ceho-slovacă a ajuns să aibă un element naţional consi- 
derabil. Să încercăm de pildă, o alegere comunală în Timișoara și veţi 


vedea care va fi rezultatul. Acolo, după date necomplecte, față cu un ` 


spor de circa şase mii a populaţiei românești, numărul elementului 


strein de limbă și cetățenie, venit dela război încoace atinge aproape . 


suma de treizeci de mii. Şi procesul continuă în aceiaşi proporție 
până atunci până când nu se va înţelege că ocrotind numai orașele 


| 


— indiferent de compoziția lor — nu guvernezi încă țara, „cel puțin | 


nu pe baze naţionale. 

Fericit că am putut înregistra un real progres de ordin național 
în orașul al cărui oaspe și vizitator am fost timp de câteva zile, mă 
despart de el cu dorinţa, ca la viitoarea ocazie să găsesc inventarul 
nedorit și nemeritat, mai redus. Nu în paguba altora, ci pentru luarea 
în primire a unei juste şi integrale moșteniri naționale. P. NEMOIANU 

Partide de agitaţie și partide de guvernământ 
l — O scurtă analiză politică — 


Dacă ar fi să grupăm, de-alungul unei imaginare baricade, parti- 
dele politice dela noi, această deosebire, sar impune dela sine: Sunt, 
deoparte, partide de agitaţie politică și sunt, de partea cealaltă, partide 
cu program de guvernământ. 

Născut dintrun simplu incident electoral, — abținerea generalului 
Averescu dela alegerile din 1919, — partidul țărănist din vechiul Regat 
n'a reușit să-și fixeze un loc normal î în configuraţia curentelor de opinie 
publică din țara întregită. In două rânduri, conducătorii lui sau pre- 
zentat în fața alegătorilor și au pătruns în Parlament, exploatând la 
sate revendicările din jurul exp:oprierei și cerşind ` la oraşe voturile 
populaţiei evreiești. Insăş această tactică de luptă ilustrează pe deplin 
falșitatea unei acţiuni politice de aventură. Partidul țărănist, întitulân- 
du-se un „partid de clasă“, ar fi putut să reprezinte (aşa s'ar fi gândit 
oricine) tendințele de consolidare a păturei de mici proprietari rurali, 
răsăriți pretutindeni în urma împroprietărirei. Nu mai e astăzi o taină 
pentru nimeni, că-d. Ion Mihalache visa gloria dictatorială a răposa- 
tului Stamboliiski, dorind să facă dintro mână de oameni strânși la- 
olaltă din întâmplare, un invincibil exponent al agrarianismului român. 
Proectul wa putut, şi nu poate să fie “realizat, pentrucă niciuna din 
căpeteniile partidului. țărănesc nu sunt plămădite din aluatul necesar 
unei asemenea întreprinderi îndrăsneţe. Nici d. dr. Lupu, care alegând 
ca tovarăș la Bucureşti pe d. Adolf Štern colectează peste Ocean do- 
lari de rit mozaic; nici d. Virgil Madgearu, pe ale cărui moşii din Do- 
brogea țăranii se plâng că au fost deposedaţi de pământ (vezi petiția 
publicată în /ntireptarea); nici d. I. Răducanu, un eminent financiar 
altminteri, care e director la banca dlui Aristide Blank. Purtând în 
trupul său fraged germenul unor asemenea primejdioase anomalii, par- 
tidul țărănist răscolind şi mai departe în lumea satelor fatalele nemul- 
țumiri rămase în urma aplicărei reformei agrare şi persistând în a 

câștiga, tot.odată, adeziunea unor element: parazitare, e iremediabil 
condamnat la un sbucium steril. 

“Acelaş este cazul partidului național. Un alt partid de agitaţie 
politică. lată, se împlineşte un an de când d. Iuliu Maniu, prezentând 
Suveranului un memoriu ireverenţios, cu lecţii rău plasate de drept 
constituțional (născocite la Dicio Sân Mărtin de inteligența juridică a 
dlui Romulus, Boilă) anunța hotărârea celor „o sută“ din Ardeal de a 
nu lua parts la încoronarea dela Alba Iulia. Care este socoteala de 

„profit şi pierdere“, cu care se înfăţişează astăzi, după un an de acti- 
vitate, acest aşa numit partid naţional ? In paginele acestei reviste am 
urmărit. nu numai odată, drumurile încâlcite ale adversarilor noștri de 
astăzi, — şi, cine ştie? — a tovarășilor noștri de mâine. Sunt de ajuns, 
de data aceasta, câteva scurte recapitulări. Ce a căutat, de pildă, par- 
tidul naţional, în sala Dacia şi la Cameră, pe străzile Capitalei şi pela 
Huşi, alături de turbulenții “matadori ţărănişti? Soarta comună a 
unei opoziții înăcrite i-a aruncat de- avalma, pe toți, în iureşul unui 
asalt furios, care sa prăbușit dinaintea tulumbelor cu apă a pompie- 
rilor: bucureşteni. Până aci, se mai poate pricepe ceva. Aceeaş țintă 
supremă: răsturnarea cabinetului Brătianu, a făcut pe d. Sever Dan să 
arunce cu „tiribombe“. alături de d. Ion Buzdugan şi pe părintele Dră-. 
ghici să-și “umple fiolele de gaze puturoase cu binevoitorul şi entuzia- 
stul- concurs al popii Man; dar, îndată ce a fost numai vorba deo 
contopire a celor două partide întrunul singur, sa văzut că nimic 


altceva nu le adunase laolaltă, decât o dorință comună de scandal. | 


Puţină ispravă, pentru a oferii țării cârmuirea pricepută de care are 
nevoie azi. Aruncând în Ardeal sămânţa urei pentru „regățenii“ des- 
cedenţi din fanarioți şi din țigani, amenințând cu revizuirea „pactului“ 


dela Alba-lulia și punând în circulaţie stupida interjecţie: „era mai 


bine subt unguri t!“ — partidul naţional a continuat să turbure şi pe mai 
departe apele ardelenești cu lozinci ațâțătoare, menite să strecoare de 
desubtul unor mizerii inerente vremurilor pe cari le trăim, insinuafea 


vinovată că ele se datoresc însăș stăpânirei românești. Posedaţi întru | 


totul de speciala stare sufletească a -insucceselor de orice fel, amărâți 
și supăraţi, conducătorii sărmanelor rămășițe ale unui partid istoric 
au împușcat totdeuna dincolo de ţintă. S'au indignat împotriva dlui 
lon. I. Brătianu şi ca o consecință lcgică- au boicotat Incoronarea, 


care consfințea în văzul tuturor unitatea politică a României. Au por- ` 


nit un asediu parlamentar, şi s'au pomenit că nu recunosc noua Con- 
„stituție, declarând pur şi simplu Ardealul în stare de ex-lex. In sfâr- 
şit, înțelegând întru târziu că nu poate rămâne izolat dincoace de Pre- 
deal în timp ce şaisprezece milioane de oameni se frământă în cu- 
prinsul hotarelor noastre lărgite, partidul naţional a căutat o legătură 
„cu celelalte partide din restul țării, fără să reușească până acum’ să 
mhărturisească vre-o preferință faţă de unul din ele, tratând pe rând 
cu toate, şi dovedind, în fond, o complectă indiferență pentru struc- 
tura şi pentru programele lor. Partidul naţional, prin însuş rostul pe 
care şi l-a acordat, a rămas ca și partidul țărănesc, un simplu partid 
de agitaţie politică, fără puncte de contact cu problemele de guver- 

nare, având un singur scop: cucerirea puterei, şi uitând să spună un 
singur lucru : ce va face acolo, la cârma țării, odată ce ar reuși să 
pună mâna pe ea... l ` 


* * 
* 


Partidul liberal a cerut pe seama sa frânele guvernului, acum doi 
ani, tocmai pe temeiul unui asemenea plan de activitate constructivă. 
Socotind că principala boală de care sufere organismul statului ro- 
mân e o boală economică, s'a oferit s'o tămăduiască și și-a închipuit 
că leacul pe care Pa descoperit e irezistibil. Se împlinesc aproape doui 
ani de când suportăm tratamentul botezat „prin noi-înșine“, dar nicio 
ameliorare nu se constată, nicăiri. Dimpotrivă, situația pare a se în-: 
răutăți, cu toate sforțările făcute, și mecanismul economiei noastre na- 
tionale în loc să resimtă o uşurare, merge mai anevoie decât oricând: 
O stânjenire penibilă a tuturor relațiunilor economice oprește: cursul 
normal. al activităței publice și guvernanţii de astăzi trebuie să 
recunoască, vrând-nevrând, că metodele întrebuințate „de doctrinarii 
partidului liberal au dat greş. 

Explicaţia acestui eșec stă la îndemâna fie-căruia. Căutând 
un program de guvernământ care să satisfacă necesitățile prezentului, 
partidul liberal, prea strâns legat de plutocrația bancară dela noi, prea 
adânc încrustat în formulele politice de altădată, prea mult -stânjenit 
de mentalități învechite, ma găsit în sine însuş acea forță nouă, me- 
nită să-l ridice la nivelul unor împrejurări neobișnuite. O simplă com- 
parație între reforma financiară, largă, îndrăsneață, cuprinzătoare, a 
dlui N. Titulescu, votată în Parlamentul trecut, și copia trunchiată, 
scoasă ulterior de către d. Vintilă Brătianu, care a înlăturat toc- 
mai ceeace alcătuia un răspuns la situația excepţională în care ne aflăm, 
— şi veţi constata diferența esenţială între două sisteme politice. 

In astfel de împrejurări, partidul poporului, care-şi ține chiar în 
zilele acestea congresul său anual la Chişineu, apare deocamdată ca 
singurul instrument politic capabil să contra balanseze efectele dizol- 
vante ale partidelor de agitație politică, datorită puternicei sale orga- 
nizaţii râspândite pe tot cuprinsul țărei, și să înlocuiască o practică 
de guvernământ prea strâmtă şi prea interesată, cu o concepție nouă 
de a tămădui suferințele societăţei româneşti de după război. Congre- 
sul de anul trecut, dela Sibiu, a dovedit în deajuns că partidul po- 
porului, preocupându-se numai de interesele obşteşti, fără. a fi stânje- 
nit în mișcările lui de legături subterane cy profitorii mizeriei în care 
ne sbatem, urmărește prin cercetarea serioasă și atentă a tuturor prob- 
lemelor de guvernământ, cele mai fericite soluții, — chiar dacă acestea 
ar părea -temerare, — pentru deslegarea lor. 

Ne vom face deci o deosebită plăcere urmărind şi de data aceasta 
desbaterile congresului dele Chişineu, și vom însemnă aci, la timpul Său, 
încheierile la care s'a ajuns. i 


A . ALEXANDRU HODOȘ 

Dulci amintiri 


Am văzut pe Bubiţa când sa aruncat în tren, dar m'am prefăcut 
că n'o văd. Am dorit, fără îndoială să intre în compartimentul meu şi 
dorința mi s'a împlinit: a intrat cun geamantan în mână şi s'a aşe- 
zat lângă uşă. 

Cum eu eram lângă fereastră mi-am răzimat capul de spatele 
canapelei şi mi-am tras pălăria peste obraji, ca să nu mă cunoască. 
Mă prefăceam că dorm. dar -din când în când îmi furișam ochii pe 
sub pălărie, o priveam prelung și îmi ziceam: 

— Cât e de frumoasă. Doamne cât s'a făcut de frumoasă! 

Da, tocmai ca sora-sa: aceiași ochi întunecaţi, aceleași sprân- . 
cene negre şi îmbinate, aceiași obrăjori rumeni, aceleaşi buze, cari mă 
făceau odată să tremur și să îngălbenesc și iar să tremur, iar acum... 
să mă transpun în vremile acele... — cum Sar zice — „de poezie şi 
de farmec, clipe dulci și neuitate ale vieţii“. 

Eram de nouăsprezece ani, în. clasa ultimă a liceului din B... şi 
iubeam pe sora-sa cu focul întâiei iubiri: pe Valeria cea oacheşă, 
fata popii dela Măgura, cea frumoasă, cea dulce, cea fără pereche 
între fete, cum îi ziceam pe atunci. O îndrăgisem la „balul“ liceani- 
“lor, în timpul valsului aceluia neuitat, când i-am simţit bătăile inimii . 
aproape de inima mea. Era pe vremea când cultul lui Eminescu îşi 
ajunse apogeul în B.. și astfel am vorbit în tot decursul balului 
de poeziile lui: ea le cunoştea tocmai ca și mine. Ce-am fi şi vorbit 
altceva ? Un băiat de liceu iubeşte numai cu inimă, e mult mai timid 
decât să i-o spună asta adoratei, şi bine face. Un eventual refuz, sau 
luare în zeflemea Par duce la desperare și Var face să.. cadă la exa- 
men. El recurge bietul la cunoscuta stratagemă: vorbeşte, de popa și 
se gândeşte la fata popii. 
| Şi o iubeam cu toată „adâncimea nemuritoarelor versuri a lui 
Eminescu“. Ai fi putut să-mi pui atunci o cruce şi o Evanghelie în 
mână: aş fi jurat fără ezitare şi fără frică de flacările iadului, că dela 
Bucureşti până la Hamburg și până la New-York și până la TERE 

şi până iar la București (cum vedeţi: ocolul pământului) — cea mai 
frumoasă ființă e Valeria, fata popii dela Măgura. 

Ştiţi cum e primul amor al unui licean: Daţi-i în mână istoria, 
el va citi întrînsa istoria primei întâlniri, daţi-i fizica, va citi. despre 
atracțiunea inimilor, daţi-i gramatica, va citi cuvântul iubirei în toate 
variațiile, daţi-i însfârșit chiar matematica:: va citi şi aici despre imen- 
sitatea iubirei. lar într'o carte de religie va ceti numai versul acela 
fermecător de Ada Negti:. 

„lubire, sfântă, vecinică iubire“. 

Dup'amiezile Duminecilor le petreceam toate la popa din Măgura. 
Cât ce prânziam o luam la drum, de era ploaie, de era tină, de era 
zăpadă chiar până la genunchi. Măgura era la șapte chilometri de B... 
şi trebuia să urc un deal înalt. H urcam fără să simt greutarea urcu-=. 
şului și când eram în vârf mă bucuram pentru că mă simţeam mai 
aproape de Valeria, nu pentru trecerea dealului. 

Eram bine primit întotdeauna, vedeam pe fața ei întipărită bucu- 
ria pentru venirea mea. Au fost dup'amiezi minunate, cari mo să le 
uit niciodată. Dup'amiezi de literatură, căci aproape numai de litera- 
tură vorbiam. Imi propuneam de multe ori să încep povestea amoru- 
lui, dar simțeam că „tremur, apoi îngălbenesc și apoi — iar tremur“. 
Un zâmbet se furişa atunci pe buzele ei, un zâmbet drăgălaș care 
abia puteam să-l observ, dar dacă-l observam îngălbeneam din nou. 


— Luţule, — îmi zicea — hai, citeşte-mi_poezii! Şi luam pe Emi- 
nescu la rând, citeam şi mă întrebam: 
— Oare pricepe fata asta, că eu nu citesc din carte ci... din 


inimă ? 

Bubița cea: de șease ani, cea mică și durdulie, era pururea cu 
noi: 0, de câte-ori am tinut-o în brațe și o tineam bucuros, era doar... 
şora  Valeriei. li duceam zaharicale şi pentru zaharicalele astea se îm- 
prietenise grozav cu mine, îmi zicea: nenişorule! Odată Valeria o săru-.. 
tase și după sărutare se smulse din brațele ei şi fugi la mine. O luai 
în braţe, o sărutai şi... am simţit fiorii... primului sărut. 

De-aci încolo știam ce să fac. Luam pe Bubiţa pe braţe și îi 
șoptiam : i 4 i 

— Du-te, sărută pe Valeria ! , 

Şi se ducea. Dar era prea inteligentă copila asta. Se prefăcea 
mai întâi că şi-a scăpat ceva subt masă și abia după câteva clipe. de 
căutare se repezia la sora-sa și o sărută. Apoi venia la mine iarăș, 
cu ocolișuri, dar, destul de repede ca să fie sărutul... proaspăt. 

Valeria ma observat până către sfârşitul întâlnirilor noastre. A- 
tunci Bubiţa numai cu viclenia şi pe furiş mai puteă să-şi plătească 
zaharicalele multe ce-i duceam. Valeria zâmbea și eu eram feri- 
cit: sau rărit săruturile, adevărat, dar știam că ea pricepe. 

Si am ajuns la... Duminica ultimă. 

Era o Duminică frumoasă de primăvară și he plimbam prin gră- 
dina popii ducând pe Bubiţa de mâini între noi. Bubiţa îmi părea ca 
un conduct, care purta curentul dela inima mea la a ei. Am zis de-odată: 

— Am să-ţi spun ceva, Valerie! 


1317 
© BCUCIuj 


Acesta era să fie preludiul... „declaraţiei“. 

Valeria mă privea cu frumoși ei ochi și zâmbea, iar eu simțeam 
toate curentele străbătându-mi trupul şi priveam buimăcit, -năuc. 

— Ei, spune, Luţule, spune! 


Aș fi 'voit atunci să-mi dea Dumnezeu glas supra-omenesc, să-i ~ 


spun. tot ce aveam pe inimă, dar, par'că mi se încleștase dintr'odată 
limba, iar cât despre curaj... 

Pe Valeria. o bufni râsul. 

— Ți-e frică Luţule, așa-i? Vreai să-mi spui că 'mă iubeşti, hai? 

— Aşa-i, Valerio, — i-am răspuns — şi mam făcut vorbăreţ 
dintr'odată, — dar iubirea mea e atât de mare, cât nu aflu cuvinte să... 

— [i spun eu. Cu tot focul celor nouăsprezece ani ai tăi, aşa- i? 

— Nu se poate măsura acest foc, i-am răspuns tremurând. 

—- Nu tremura, îmi zise. Te iubesc și eu, cu tot focul celor... 
douăzeci de ani ai mei, căci sunt... cu un an mai mare ca tine... 

Și zicând aceste prinse capul Bubiţei între palme și o sărută de 
nenumărate ori. lar eu atunci am gauk ce va să zică a fi inmărmurit 
de fericire. 

Apoi împinse pe Bubiţa în spre mine: 

— Bubiţo, sărută pe nenişorul de câte-ori vreai! 

O săptămână întreagă m'am gândit ia întâmplarea asta și rând 
pe rând... i-am pătruns misterul. Imi reaminteam toate cuvintele Va- 
leriet şi simțeam cum scad din ce în ce fiorii ultimelor sărutări. 

— Valeria mă iubește întradevăr, — îmi ziceam — primirea 
ce-mi făcea a fost în totdeauna sinceră și iubirea ei e adevărată iu- 
bire, dar nu iubirea aceea sfântă, dumnezeiască ce o aştept eu ci... 
iubirea unei fete cu un an mai mare ca mine. 

Nu m'am mai dus la Măgura, iar peste trei luni Valeria.. sa 
măritat. In ziua cununiei eram departe, departe și am plâns: la- 
crimile acele, de-atunci nu le-am. mai vărsat nici-odată, pentrucă 
astfel de lacrimi varsă ochii omului numai la vârsta de nouăspre- 
zece ani. 


kod * 
* 


Şi acum iată-mă în acelaş “tren cu Bubiţa ŞI... în acelaș compar- 
timent. O privesc din când în când pe furiș apoi închid ochii şi... îi 
țin multă vreme închiși... Ascult convorbirea ei cu o doamnă care şade 
cu, ea alături și glasul pare că-ial Valeriei de pe vremuri. 

La o gară se opreşte trenul şi vin călători noui: între ei un 
băiat de liceu, cu chipiul dat pe ceafă. 

— Ah! Domnișoară Leontină, eşti aici? — întreabă pe Bubiţa 
ȘI... îşi strâng mâinile. 

— Lume schimbată! — îmi zic. Acum „Bubița“ numai există 
ci numai... domnişoara Leontina. Dar oare „Luţu“ de pe vremuri, 
unde-i ? 

M'am convins repede, că... numai există nici el. Deteră în po- 
poveşti și credeai... că:s două gramofoane, amândoi. Și printre multele 
fleacuri, liceanul meu strecura mereu aluzii amoroase, pe care „Luţu“ 


= A `, 

de pe vremuri n'ar fi îndrăznit să le spună Valeriei. Ar îi fost un sa- 
„crilegiu... 

— Lume schimbată! — îmi zic din nou — și îmi venia să-l 
„ invidiez pe fericitul licean. 

“Totuș, când odată Pam văzut cum o sarbe cu privirile am zâm 
bit sub pălărie şi parcă 'mi venia să le strig. 

-— Zadarnic, băieţi ! Ce folos de vorbăria voastră, dacă nu este 
între voi o Bubiţă mică şi durdulie ?... 

Mi-am închis ochii şi am adormit întradevăr. Aşa se vede, în 
decursul somnului mi-a căzut pălăria de pe ochi, căci am simțit de- -0- 
dată o mânuță caldă, atingându-mi fruntea. l 

— Nenişorule, dumneata erai ?... 

— Nu, — vam răspuns ștergându-mi ochii — nenișorul numai 
există... și numai există nici Bubiţa. Leontino, unde călătoreşti ? 

— "Mă duc la sora mea, la Valeria... 

— Hm! — i-am zis plecându-mi capul cu tristețe, — dacar 
exista şi acum Bubiţa... 


Şi am simţit o strângere de inimă... 
SEPTIMIU POPA 

Problema Adriaticei 


Pentru unii, recentul conflict italo- grec a și trecut în analele 
istoriei. Cronicarii grăbiţi și fragmentari ai unor frământări politice a- 
tât de agitate, făptuesc astfel o mare greşală. Conflictul dintre Atena 
și Roma nu a fost un simplu incident diplomatic. Cu pătrundere tre- 
bue să deslușim un fapt care întrece o manifestare a prezentului. La 
Corfu s'a desfășurat un epizod al unui mare proces politic,- început 
eri între Italia și Austro- Ungaria, și urmat astăzi între Italia și statele 
balcanice. Problema Adriaticei îşi “împlineşte astfel şi pe mai departe 
' rostul de centru de gravitate al puterilor mediteraniene, despărțite de 
tendința tuturor de a domina marile căi de comunicaţie. Tendinţe e- 
conomice și tendințe strategice se împletesc în căutarea unei supre- 
mații, pe care civilizaţia prezentului o face atâtde complectă. In înţe- 
lesul ąeesta, deciziunea ambasadorilor dela Paris şi ceremoniile ispă- 
şitoare dela Atena, deși urmate de evacuarea insulei ocupate de ita- 
lieni, înseamnă numai începutul unui nou armistițiu. 

Ceiace s'a întâmplat în Epir, prin asasinarea odioasă a unei mi- 
siuni militare şi diplomatice de- către un grup de bandiți, rămaşi ne- 
cunoscuți, merita de sigur o aspră lecție de morală internațională. 
Balcanul a avut totdeauna specialitatea acestui gen de crime politice. 
Comitagii bulgari sunt fraţi buni cu bandiții greci din Epir, şi cu re- 
„belii din Macedonia, In primitivitatea unei lupte de clanuri şi a u- 
nei societăți rămasă cu câteva veacuri înapoi, omorul apărea ca 
ceva nu numai permis, dar chiar foarte onorabil. Și de sigur, că dacă 
-am cerceta cu oarecare băgare de seamă, am găsi la origina carierei 
politice a multor valori din Grecia, din Albania şi mai ales din Bul- 
garia, tovărăşii și complicităţi, pe care Europa le-ar înfiera în Apus. 
In răsărit însă totul se ierta. Mai niciodată asasinii nu erau jude- 
cați, și protocolare ceremonii de scuze sau de închinăciune, urmate, 
de despăgubiri bănești pentru familiile victimelor, aveau. să restabi- 
lească dreptatea după concepția orientală. 

Așa se petreceau lucrurile în Turcia de ieri. SALE tot așa trebuia 
să urmeze și în Balcanul de azi? 

Comitetele macedonene dela Sofia se însărcinaseră a răspunde 
afirmativ, mai ales din ceasul în care, prin căderea lui Stambuliski, 
noua cârmuire le datora atât de mult. In Albania şi în Epir, acelaș 

haos moral, acelaş clocot de pasiuni și de porniri primitive, avea să 

dea o nouă dovadă a nestabilității şi a nesiguranţei balcanice. Și în 
fața acestei stări de lucruri guvernele nu reacționau. Fie, legate de 
nemărturisită simpatie pentru asemenea curente ale naționalismului 
întegral, fie neputincioase şi încapabile de a introduce o nouă lega- 
litate, ele priveau cu linişte la această domnie a barbariei. 

Răspunderea unor asemenea acte guvernul o are întreagă, 
în faţa crimelor cari se săvârșesc. Trecând peste principiul general al 
dreptului internațional, că fiecare stat, e responsabil de nelegiuiriie. 
cari se săvârşesc pe teritoriul lor împotriva reprezentanților ţărilor 
străine, ne găsim aci în fața unei responsauilități speciale. Păcatele 
trecutului și primejdia” viitorului sunt cele două aspecte ale acestei 
răspunderi. | 

italia a subliniat din primul moment hotărârea ei de a cere și 
obţine satisfacția întreagă. Și nimic nu a lipsit acestei operațiuni rá~ 
zboinice, nici lovituri de obuz, nici proclamaţii și nici chiar sânge 
omenesc. Mussolini rostise un cuvânt de ameninţare și Europa întreagă 
privea uimită la omul care deținea în ceasul acela hotărârea cea mare, 
a păcii sau a nimicirii.. 

Fascismul italian, biruitor în politica internă, trebuise să se plece 
mult timp în fața marilor probleme ale politicei internaţionale. Dicta- 
torul „camașilor negre“, a trebuit să înfrunte o luptă de fiecare ceas 
cu tendințele extreme ale partidului său. Venit la putere în numele 
unui naționalism intransigent, fascismul a făcut, silit de împrejurări, 
numeroase concesii. In liniile ei generale, politica externă a Italiei nu 
se modificase prea mult: aceeași atitudine de binevoitoare neutralitate 
față de Franţa, o amicală legătură cu Londra, și mai ales, o conti- 
nuare a stării de fapt creiate de acordul italo-sârb dela Rapallo. 

ltalia a fost totdeauna țara susceptibilităţilor politice. Nemulțu- 
mită de înfăptuirile oamenilor ei, chiar atunci când ele erau foarte 
onorabile, dornică de o glorie și de o influență în lume mai mare 
decât aceea de care se bucură, regatul latin e încă în căutarea unui 
echilibru moral, pe care cu toate jertfele aduse, nu l'a găsit totuș, 
Cn drept cuvânt, poate, pacea dela Versailles a mărit dezamăgirea 
unei națiuni, care orice. ar zice criticii rău voitori, a adus o imensă 
contribuțiune la victoria comună. 

Itlia dezamăgiră, nemulțumită de ea însăși, avea nevoie de o 
înălțare a amorului ei propriu. Era mai mult un sentiment de mândrie 
care îşi căuta o manifestare politică şi zgomotoasă. Gestul energic al 
lui Mussolini la întâia conferință dela Lausanne, a fost prea trecător. 
Trebuia ceva mai puternic și mai convingător. 

In căldura primei lupte s'a săvârşit la Roma o greșală. Dacă e o 
simplă greşala de tact, răul e reparabil. Dacă însă ea înseamnă pre- 
ludiul unei noui politici, de preponderență şi de imperializm. în bazinul 
răsaritean al Mediteranei şi în Europa balcanică, pentru care guver- 
nul fascist are un așa mare dispreţ, avem tot dreptul să prva cu 
îngrijorare viitorul. 

Salandra, ilustrul reprezentant al Italiei la Geneva, a încerc cat Î 
mod eroic să înlăture un arbitrajiu al Ligei Națiunilor, care căuta să- asi 

spună cuvântul ei hotărâtor. A fost acest duel, o dureroasă etapă 
pentru Italia. Robert Cecil avu prilejul să rostească un formidabil 
rechizitoriu, iar reprezentanții țărilor: scandinave să protesteze cu vehe- 
menţă în numele țărilor mici. 

Italia a biruit însă în cele din urmă, grație intervenţiunii confe- 
rinței ambasadorilor, în fruntea căreia primul ministru al Franţei a 
sprijinit fără rezerve politica Romei. Între națiuni, ca și între oameni, 
se fac compromisuri mai ales când interese comune “pretind acţiuni 
paralele. Cine nu a văzut oare în gestul de amiciție necodiționată al 
lui Poincaré, o indicație precisă pentru viitor? Războiul Ruhr-ului este, 
se pare, pe sfârșite. Aceasta nu însemnează că Franța nu are nevoie, 
mai mult ca oricând, de sprijinul aliaților ei. 

Cum va putea avea oare Italia, mâine, o altă atitudine decât 
aceea a unui bun prieten, a doua zi după biruința câștigată la Corfu 
prin puterea Parisului? 

Ei si * 


» 


Problema Adriaticei, mai are însă o lature, aceasta poate mai 
spinoasă și mai primejdioasă. E vorba de diferendul italo-sârb. Din 
nădejdile de odinioară, de a stăpâni ambele țărmuri ale mării, și de 
a face din Adriatica o mare italiană, destule iluzii s'au risipit. Austro- Un- 
garia s'a prăbușit. In locul monarhiei bolnave și bătrâne,. a apărut 
însă un stat tânăr şi cu mult viitor. Dela Cattaro la Fiume, peste o 
Dalmaţie care nu va 'mai fi italiană, o lume slavă înseamnă tendința 
nouă de expansiune spre vest. 

Va reuși oare ltalia să îngrădească acestă expansiune? Fiume e 
numai un nume și un simbol. In el Roma. vede marele port comercial 
al Adriaticei. Lipsită de acest port, Serbia deocamdată cel puţin e 
silită a găsi un „modus-vivendi“ cu Italia. O dominaţiune economică 
s'ar adauga unei neîndoelnice superiorități navale. Și astfel, pentru 
moment, o asemenea soluție tranzacțională ar da satisfacţie politicei 
italiene. 

Tratativele între Roma și Belgrad nu sunt încă sfârșite. Intran- 
, sigența Serbiei se lovește de astădată de hotărârea neînfrântă a gu- 
vernului italian. E o chestiune de prestigiu, și poate de viață pentru 
italia de mâine. Ce e drept, Franța nu va mai repeta gestul de soli- 
daritate absolută, Pentru ea Serbia e altceva decât Grecia, şi între doi 
aliați ea poate avea numai un rol de împăciuire. 

Avem dreptul deci să credem, că tot conflictul născut de aplicarea 
tratatului dela Rapallo va găsi o soluţiune mijlocie. Va fi un real 
„câştig pentru D momentului. 

Dar mâine?.. 

Albania va fi un vecinic măr de discordie. 

Salonicul o țintă dorită de tofi. Insulele coastei dalmatice italie ne 
prin ființa lor, o rană în trupul Italiei. 

Ca multe altele, problema Adriaticei rămâne deschisă. 


Paris, Octomvrie 1923. 
V. N. PETALA. 

GAZETA RIMATĂ 


Jn „castelul“ dela Giucea 


— Baladă misterioasă — 


Stă castelul singuratic oglindindu-se, în Crişuri 

Pe când umbra lui se ’ntinde peste-a codrilor desişuri. 
Peste dealurile sure toamna-și flutură lumina 

Pe cărări pierdute *n umbră frunza-și poartă, trist, rugina. 


Rece, aspru, sună vântul, corbii prind în cor să cânte, 
Parcă toate-ar vrea aicea să 'nfioare, să 'nspăimânte, 
Căci din zidurile negre, încrustate sus pe stâncă, 
Cine poate să deslege taina groasnică, adâncă? 


lci și colon besna neagră, subt arcadele boltite, 
Isbucnesc, turburătoare, flacări galbene, vrăjite, 

In tăcerea sepulcrală căte-o umbră se strecoară, 
Furișându-se prin ganguri c'o retortă subsuoară. 


De prin colțuri se ridică lungi suspine de Cassandre, 
Focul pâlpăie 'n cuptoare, întrun dans de salamandre, 
Pretutindeni sunt mistere, pretutindeni e magie 

Și stăpână pe cazane e perfida Alchimie.. 


Pe pereții goi și umezi, suferind torturi barbare 
Spânzură ca niște: zdrenţe inutile- şi murdare 

Partizanii lui Ghiulucă, — și sunt mulți de nu încap, — 
Cu stomacu ’ntors de foame, fără mâini și fără cap... 

Colo, doftorul Dobrescu cu o ultimă speranţă, 
Tot descântă, şi încearcă să învie-o ordonanţă. 
Mai departe, unul Lazăr Aurel, urlând sinistru 
Inirun vas cu*spirt se'neacă, — o, sărmanul „fost ministru“ : 


Furişat întro firidă, manevrând vreo trei scalpele, 
Vaida ține strâns pe Renner, şi-l jupoaie tot de piele. 
Insuş Șergi, plin de Jriguri, şi cuprins de aiurări 
Zace întrun interminabil alambic de pertractări. .. 


lar acolo sus, în turlă, pe o scară în spirală 

Un Inchizitor aprinde trei cazane întro sală 

Și vânând o răsbunare crudă, rece şi haină, 

Fierbe 'ntr'una, fără preget, jierbe untul de recină! 
NOSTRADAMUS POPESCU 


— alchimist şi magician român — 

INSEMNĂRI 


Pentru cetitori. Cu acest număr 
Tara Noastră împlineşte un an dela 


reapariția ei. Nu vom reaminti aci 


greutăţile prin cari am. trecut și cy 
“cari avem încă de luptat in Această 
vreme de vitregă criză a tiparului, 
pentru a asigura revistei noastre o 
apariție neintieruptă şi regulată. Dim- 
potrivă. Ne simțim datori cu acest 
prilej să mulțumim din inimă cetito- 
„rilor cari ne-au sprijinit cu atâta căl- 
dură, mărturisind în acelaş 'timp un 
Sentiment de reală mândrie, în faţa 
interesului tot mai larg pe care scrisul 
nostru l'a găsit in sânul opiniei pu- 
blice dela noi. După un an de luptă, 
trebuie să ne declarăm complect sa- 
tisfăcuţi cu ecoul stârnit până acum 
de sbuciumul mănunchiului de- oameni 
grupați în jurul Țărei Noastre şi al 
conducătorului ei. . 

Amintim tot odată, pentru lâniărirea 
tuturor, că această revistă s'a pornit 
şi a putut să răsbească mai departe, 
mulțumită dlui dr. P. Groza, tost mi- 
nistru, de a cărui susținere continuă ea 


s'a bucurat în tot decursul acestui an. - 


Foştii miniştrii. Galcria lor, destu 
de bogată în urma schimbărilor pcli- 
tice petrecute in România dela 1918 
până astăzi, s'a mai înmulțit cu un 
exemplar. Este d. dr. Aurel Lazăr, fost 
pe vremuri şef al resortului de Justiţie 
în Consiliul dirigent. D. dr. Aurel La- 
zăr, căruia multiplele sale afaceri cc- 
merciale din Oradea Mare (unde „nz- 
ţionalizeazâ“ şi: dsa cum poate) nu-i 
răpeşte tot timpul liber, a pubiicat 
deunăzi în Adevărul un articol! despre 
fascism. Articolul e foarte prost, prin 
urmare nu îndemnăm pe nimeni să- 
cerceteze la „Academia română“ ço- 
lecţia gazetei din strada Sărindar pentra 
a se deiecta cu cetirea lui. Singurul 
lucru demn de reținut din proza cu 
pricina e însă iscălitura: „dr. Aurel 
Lazăr, fost ministru în Consiliul di- 
rigent“. ; ; 

Am înţeles. Va să zică toți foştii 
şefi de resort din Consiliul dirigent au 
deținut portofolii ministeriale (0, quae 
mutatio rerum!) ei ar fi merițat tițlu! 
de „excelență“, și numai dintro eroare 
mau luat. loc pe banca, ministerială, 
ìn primul Parlament al României in- 

tregite, în frunte cu d. Iuliu Maniu, 
evident, pe vremea aceea un fel de 
prim-ministru ai Transilvaniei, O fi! 

În ce priveşte pe'd. dr. Aurel Lazăr, 
asupra căruia, după cât se vede, ridi- 
colul nu face nicio impresie, ştim ce 
activitate „ministerială“ a avut și mai 
ştim, pe deasupra, şi cum a ieşit din 
Consiliul dirigent. D. dr. lon Suciu, 
vechiul său coleg, ar putea să-şi scrie 
memoriile. Acolo s'ar vedea că paginele 
destinate „fostului ministru“ al Adevă- 
rului au fost cândva curate, iar acum 
sunt cam pătate. Dar d. dr. lon Suciu 
işi ține memoriile în sertar, o anumită 
. afacere cu spirtul s'a uitat, şi d. dr. 
` Aurel Lazăr, intocmai ca un renumit 
personaj provincial despre care s'a 
vorbit odată pe-aici, exclamă de câte 
ori poate: 

— „Când eram eu la guvernl... 


« 


Un poet bătrân. Ne-a căzut deunăzi 
in mâini, nu Ştim prin ce împrejurare, 
un număr din revista pornografică Facla, 
unde calificativul de mai sus e aruncat 
d-lui Octavian Goga, ca cea mai proas- 
pătă injurie născocită în tabăra presei 
de scandal din Capitală. Tânărul N. 
D. Cocea, mai 'nainte de a intra la 
pușcărie pentru cel mai neînsemnat din 
delictele pe cari le-a săvârşit, potrivit 
obiceiului scurtei sale vieţi, face şi de 
data aceasta cor cu şloimzohnii din 
strada Sărindar. Deosebirea e aproape 
imperceptibilă. Pentru d. Albert Ho- 
nigman, a cărui pasiune literară e în 
deajuns de celebră, directorul Țărei 
Noastre e un fost poet. Pentru d. N. 
D. Cocea, a cărui „slăbiciune pentru 
băeţii tineri a fost demonstrată cândva 
in fața Curţei cu juraţi, — el nu e decât 
un poet... bătrân. E o chestiune de 
nuanţă. 

Publicul nostru cetitor știe însă care e 
adevărul. Inceputurile literare ale dlui 
Goga datează dela începutul veacului 
trecut. Ne mirăm chiar, că s'a trecut atât 





de uşor peste centenarul său. Autorul 
Oltului şi Clăcaşilor a fost doar’ con- 
temporan cu Gheorghe Lazăr, şi unul 
din cei mai apropiați colaboratori ai 
iui “Tudor Vladimirescu. Cu cel dintâi 
a trecut Carpaţii, luptând pentru afir- 
marea conştiinţei naţionale. Cu cellăit 
s'a războit pentru descătușarea țără- 
nimei din ghiarele străinilor cari o. 
copleşeau. 

Da, da, d. Octavian Goga e mult 
mai vechi decât s'ar crede... | 


O decepţie. Vreme de trei luni, în 
coloancie rău mirositoare ale ziarelor 
„independente“ din Capitală, nu s'a mai 
vorbit de altceva decât de pretinsele 
„Sciziuni“ din sânul - partidului popo- 
rului, Cu un lux de amănunte, — al căror 
principal isvor era imaginația pauke- 
rowilor, foști vânzători de cremă de 
ghete și actualmente îndrumători de 
opinie publică, — atât Adevărul cât şi 
Lupta au intreţinut pe naivii lor ceti- 
tori cu peripețiile unui senzaţional răs- 
boi de culise: „conflictul“ dintre d. 
general Averescu și d. C. Argetoianu... 

Ambele organe bucureștene, puse în 
slujba comitetului de o sută, nu mai 
ştiau cum să-și arate satisfacția lor 
că partidul poporului a intrat in „des- 
compunere“. D. Iuliu Maniu, atât de 
puţin dispus pentru un gest hotărit, 
graţie căruia să-și intregească patri- 
moniu! politic ciuntit de amintirea fos- 
tului stâlp de frontieră dela Predeal, 
aştepta cu mare poftă de mâncare să 
cadă de aici câteva fărămituri şi pe 
masa îlâmânzilor săi ciraci. Or ceva 
dela d. genera! Averescu or ceva dela 
d. C. Argetoianu. Așteptarea a fost 
însă zadarnică, pentrucă tot honig- 
manii anunță acum. că „împăcarea“. 
Sa făcut şi prin urmare, partidul po- 
porului se prezintă la congresul dela 
Chişineu mai solidar, mai întreg și 
mai sănătos ca oricând. 

O crudă decepţie, în rândurile ad- 

versarilor noştri. Ei, ce vreţi, e mult, 
mult mai bine să se intemeieze cineva 
pe propriile sale puteri, in _loc să do- 
rească nenorocirea alfuia. Căci, ade- 
seori, nenorocirea visată, uite, nu se 
intâmplă. 


Taina unui pseudonim. Cineva, un 
binevoitor iniţiat, ne-a desvăluit zilele 
trecute taina unui psendonim. De mai 
multă vreme, iubitorii de senzaţii sti- 
listice descoperiseră in coloanele zia- 
rului Lupta o nouă stea'a presei de 
bulevard. Un oarecare: Valeriu Negoiu. 
Cine putea să fie? Nu se știa. Un de- 
butant? Un vechi publicist uitat, re- 
intors, caşi d. Const. Mille, la masa 
de scris, pe care intrun moment de 
bună inspirație (singura!) o părăsise 
„pentru totdeauna ?“ 

- Misterul ni se lămureşte acum. Va- 
teriu Negoiu e... tot d. Albert Honig- 
man, dulcele frate (dulce ca mierea) 
al cunoscutului nostru confrate: Emil 
D. Fagure. Prin urmare, totul se ex- 
plică: şi adâncimea fondului şi frumu- 
sețea formei, şi injurăturile birjăreşti 
şi greşejile de gramatică. 

„Acelaș informator al nostru ne-a 
înmânat în acelaş timp şi un catren, 
cu intenţia de a rezolvi definitiv pro- 
biema: care dintre munţii României e 
mai nimerit pentru ascunde adevărata 
„Sicritate“ a vechiului amic al Lega- 
tiei ruseşti? lată catrenul cu pricina: 

Dorind să-și ascundă soiul 
Honisman fură Negoiul. 
Dar Fagure-i dete sfatul : 
— IScăleşte : „Retezatul!“ 


O rățoială impertinentă. — Ziarul 
Unwersul a descoperit acum câtva timp 
că la prefectura judeţului în Ciuj e- 
xistă un funcționar, un anume Liviu 
Dan, care primeşte leafă de doui ani, 
fără să fi fost văzut vreodată la slujbă. 
Patria din Cluj a înregistrat şi ea știrea, 
adăugând din parte-i toată indigna- 
rea pentru o asemenea infamie admi- 


nistrativă a partidului liberal. Până 
aici, nimic deosebit. 

S'a intâmplat însă că d. Liviu Dan, 
sinecuristul cu pricina, e tocmai fra- 
tele dlui Sever Dan, secretarul ge- 
neral al partidului naţional şi, 'prin 
urmare, fruntaș între fruntaşii pe cari 
e dator să-i ridice în slavă (dim- 
preună cu familia lor, așa e obiceiul) 
organul cotidian al dlui luliu Maniu, 
Deci, d. lon Agârbiceanu a fost aspru 
certat pentru crima de a nu cunoaște 
destul de bine arborele genealogic al 
celebrului bărbat de stat și a fost pus 
să jure că va îndrepta lucrurile în 
viitorul său volum de novele. 

Afacerea a avut şi un epilog. E o 
obrasnică și ridicolă epistolă pe care 
d. Sever Dan a publicat-o în Patria, 
luând apărarea fratelui său. Rar ni s'a 
dat prilejul să cetim o răţoială mai 
impertinentă. D! Sever Dan își laudă 
familia cu 0 dezivoltură admirabilă, 
recomandă pe d. Liviu Dan, carea 
fost prim-pretor -la Mociu, ca pe cel 
mai bun ministru de Interne posibil şi 
aruncă tot disprețul său „regăţenilor,“ 
acești descedenţi ai putregaiului din 
Fanar şi „feciori de corturărese“. 

Noi am avut totdeauna delicateţa să 
nu întrebăm nimic despre părinţii dlui 
Sever Dan. N'o vom face nici de data 
aceasta. Ni se va îngădui, totuș, o 
părere critică asupra scrisoarei din 
Paria; după felul cum e redactată, 
bănuim că autorul ei ma scris-o cu 
mâna, ci cu piciorul. 

Şi această confuzie e regretabilă. 


Tovarășul de drum al dlui Vaida. 
Ni se dă de veste că în turneul recent 
făcut de curând în Moldova, d. Al, 
Vaida a fost pretutindeni insoțit de 
d. Aristide Blank, conducătorul băncei 
„Marmorosch Blank“, din al cărei con- 
siliu de administraţie face parte după . 
cum se ştie, şi fostul prim-ministru al 
unui guvern de tristă memorie. 

Nu ştiam până astăzi că d. Aristide 
Blan:, peste măsură reţinut de multele 
sale ocupaţii financiare, ramificate în 
mănoase şi diverse întreprinderi pe 
toată întinderea noului Regat, a găsit 
cu cale să descindă în arena politicei 
militante la braţ cu d. Al. Vaida. Se 
vede că în schimbul colaborărei pe 
teren financiar, unde reţetele dlui Al. 
Vaida sunt desigur foarte prețioase 
pentru prosperarea cunoscutului insti- 
tut de credit, d. Aristide Blank ofere 
excelentului său amic un real sprijin 
în materie de agitaţie politică. 

Deocamdată reținem acest duios duet, 
şi ne' vom conforma cu toate conclu- 
ziunile pe cari le putem trage de aici. 


Complicii lui Stinnes. O parte din 
redacţia ziarului comercial Argus s'a 
desfăcut de actuala lui direcţie inte- 
meiând o gazetă de concurenţă, cu ti- 
tiul de Plutus. Cu acest prilej s'a pus 


din nou în circulaţie numele veştitului 
magnat al finanței germane: Hugo 
Stinnes. Ci-că acesta ar fi trimis mari 
Sume de bani în România pentru a: 
câştiga din nou pe seama propagan- 
dei germane câteva mari organe de 
publicitate. 

Nu ştim încă, dacă acesta este ca- 
zul ziarului Plutus. Ne aducem aminte 
însă, că nu demult s'a publicat o bro- 
șură, în care se aduceau acuzaţii pre- 
cise ziarului Adevărul, aratând că a- 
ceastă gazetă se află la rândul ei în 
Slujba lui Hugo Stinnes. La aceste 
grave precizări, Adevărul n'a răspuns 
nimic. Urmând o cunoscută tactică a 
tăcerei, s'a prefăcut că le ignorează. 
Un fapt rămâne totuș nelămurit. De 
unde au luat actualii proprietari ai 
Adevărului, toţi, oameni săraci până 
mai ieri, cele 24 milioane, preţul sus- 
pectei cumpărături ? 

